આખા ભારત માં ઘણા જુના આલીશાન બાંધકામો થયેલા છે. રાજા-મહારાજાઓ એ ઘણું બાંધકામ કરાવેલું છે. અને એ બધુજ ઘણું સરસ છે. પણ એ બધામાં આપણે તાજમહાલ ને જ Excellent કહી શકીએ. Excellent એટલે એવી કૃતિ કે એમાં કોઈ ભૂલ ના હોઈ શકે અથવા એકદમ નમુનાપાત્ર કામ કર્યું હોય. (હા પણ હું ઘણા એવા લોકો જોડે રહેલો છું કે એ લોકો આ કૃતિમાં પણ ભૂલ કાઢી દે એવા છે). આજે એક સરસ મેલ આયો Excellence વિષે જે નીચે મુક્યો છે. પણ આ Excellence ની વાત આવી એટલે થોડા લોકોના નામ યાદ આવ્યા જેમને હું ઓળખું છું અને એ લોકો એમના કામ માં Excellence ધરાવે છે. આ લોકો પાસે હું એક વસ્તુ હમેશા સાંભળું છું જેનો એમને ખ્યાલ નહિ હોય. “કામ કરવું તો વ્યવસ્થિત રીતે કરવું, કરવા ખાતર નહિ.” મારા એક સાહેબ કહેતા “ખાના પુરતી કભી મત કરો” એટલે કે માત્ર કામ નથી થયું એટલે બતાવવા પુરતું કઈ કરો એમ નહિ. કામ કરો તો વ્યવસ્થિત કરો. હું ઘણો પ્રયત્ન કરું છું પણ હા Excellence હજુ થોડું દુર છે મારાથી. કેમ ક હું રાહુલ દ્રવિડ નથી હું તો સહેવાગ જેવો છું જે કામ વિષે વિચારતો નથી બસ કામ કરે છે. આગળ પાછળ જોવાનું – વિચારવાનું નથી થતું મારાથી.